title: "Meew"
text: "At meew (Larus canus) hiart tu at f\u00f6gelfamile faan a kuben (Laridae) an as 43 cm grat.\n\nN\u00f6\u00f6mer\n\n\u00dctjsen \nEn \u00fctjwoksen meew liket at triituankub, woort 43 cm grat an h\u00f6r j\u00fcgen sp\u00e4\u00e4n 120 cm. Meewen weeg 300 bit 550 g, a feedern san witj, boowen \u00fc\u00fcb a j\u00fcgen gr\u00e4. A spasen faan a j\u00fcgen san suart an witj, a n\u00e4\u00e4b an a bian greeng\u00fc\u00fcl. Jongf\u00f6gler s\u00e4 iarst efter trii juar so \u00fctj. Mantjin an wiifkin k\u00f6nst d\u00fc faan't \u00fctjsen ei \u00fctjen\u00f6\u00f6der hual. Meewen wurd b\u00f6\u00f6s ual; det \u00e4\u00e4lst meew, wat am f\u00fcnjen h\u00e4\u00e4, wiar 33 juar ual. Normool as wel so am 20 juar.\n\nLeewent \n\nEfter trii juar began meewen tu br\u00e4\u00e4ten, det br\u00e4\u00e4ttidj as faan Mei bit J\u00fc\u00fcle. Lefst br\u00e4\u00e4t meewen uun koloniin uun a naite faan't weeder. A nees haa miast trii aier an lei 5 bit 20 m \u00fctjen\u00f6\u00f6der. Bias aalernf\u00f6gler br\u00e4\u00e4t a aier 23 bit 28 daar loong, bit a j\u00f6\u00f6nkin ufkem. Efter sjauer bit fiiw weg k\u00f6n's fl\u00e4.\n\nMeewen lewe miast bi a k\u00fcst, knaap ans uk uun't banlun. D\u00fc fanjst jo f\u00f6\u00f6raal uun Nuurd- an Madeleuroopa. Enkelten auerwontre uun't banlun of waanre tu S\u00fc\u00fcdeuroopa.\n\nFreeden \nMeewen freed f\u00f6\u00f6raal fask. B\u00fctj det mei's oober uk wirmer, insekten an uffaal. J\u00fcst so \u00fcs a suarthoodet kuben sj\u00fck's uk uun't granthool of \u00fc\u00fcb \u00e4\u00e4kern ales, wat's freed k\u00f6n.\n\nLuke uk diar\n\nFutnuuuten \n\nF\u00f6gler"